pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“บิ๊กอู๋”เยี่ยมแคมป์คนงานไทยที่โมชาฟ ห่วงความปลอดภัยชายแดนชนวนกาซา
วันอาทิตย์ที่ 23 ธันวาคม 2561
“บิ๊กอู๋”เยี่ยมแคมป์คนงานไทยที่โมชาฟ ห่วงความปลอดภัยชายแดนชนวนกาซา
รมว.แรงงาน และคณะ เยี่ยมแรงงานไทยที่โมชาฟ ซึ่งอยู่ทางตอนใต้ของประเทศอิสราเอล ตรวจสอบพบแรงงานไทยส่วนน้อยยังมีพฤติกรรมดื่มเหล้าและพัวพันกับยาเสพติด กําชับ ฝ่ายแรงงานฯ ดูแลใกล้ชิด หากดื้อดึงพร้อมส่งตัวกลับไทย รมว.แรงงาน ย้ําฝากคนงานรักษาสุขภาพให้แข็งแรง
รมว.แรงงาน และคณะ เยี่ยมแรงงานไทยที่โมชาฟ ซึ่งอยู่ทางตอนใต้ของประเทศอิสราเอล ตรวจสอบพบแรงงานไทยส่วนน้อยยังมีพฤติกรรมดื่มเหล้าและพัวพันกับยาเสพติด กําชับ ฝ่ายแรงงานฯ ดูแลใกล้ชิด หากดื้อดึงพร้อมส่งตัวกลับไทย รมว.แรงงาน ย้ําฝากคนงานรักษาสุขภาพให้แข็งแรง ไม่ยุ่งเกี่ยวสิ่งเสพติด อบายมุข พร้อมมอบสิ่งของเป็นขวัญและกําลังใจแก่แรงงานไทย
เมื่อวันที่ 21 ธันวาคม 2561 พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงานพร้อมด้วย นายจรินทร์ จักกะพาก ปลัดกระทรวงแรงงาน และนางเพชรรัตน์ สินอวย อธิบดีกรมการจัดหางานและคณะ เดินทางตรวจเยี่ยมแรงงานไทยที่โมชาฟ ซึ่งอยู่ทางตอนใต้ของอิสราเอล ทั้งนี้ จากกรณีที่ก่อนหน้านี้สื่อมวลชนบางสํานักได้นําเสนอข่าวระบุว่า แรงงานไทยในอิสราเอล ถูกเอารัดเอาเปรียบ ถูกละเมิดสิทธิ์ และได้รับค่าตอบแทนต่ํากว่าที่กฎหมายกําหนด สภาพการทํางานไม่ตรงตามสัญญา และมีสภาพที่อยู่อาศัยไม่ถูกสุขลักษณะ และไม่ปลอดภัยจากภัยสงครามนั้น รมว.แรงงาน และคณะจึงได้เดินทางมาตรวจสอบสภาพความเป็นอยู่ของแรงงานด้วยตนเอง พร้อมทั้งรับฟังสภาพปัญหา และตรวจเยี่ยมที่พักของอาศัยของแรงงานที่นายจ้างสร้างให้ใหม่ หลังจากที่เกิดปัญหาร้องเรียนเรื่องที่พักไม่เหมาะสม
พล.ต.อ.อดุลย์ฯกล่าวว่า จากการตรวจสอบและพูดคุยกับแรงงาน พบว่า นายจ้างที่นี่ดูแลแรงงานไม่ค่อยดี รวมทั้งสภาพแวดล้อมก็ไม่ดี และที่สําคัญยังพบว่าแรงงานถูกนายจ้างตําหนิว่าชอบดื่มเหล้าจนบางครั้งเป็นเหตุให้ไม่สามารถตื่นเช้ามาทํางานได้ตามปกติ แม้จะเป็นส่วนน้อยสําหรับแรงงานไทยที่ชอบดื่มเหล้าและเข้าไปเกี่ยวพันกับยาเสพติดและการพนัน แต่ส่วนใหญ่แล้วจะตั้งใจทํางานดี รมว.แรงงาน จึงได้กําชับให้ฝ่ายแรงงาน ประจําสถานเอกอัครราชทูต ณ กรุงเทลอาวีฟดูแลอย่างใกล้ชิด หากพบว่า คนงานยังดื้อดึงจะขอให้มีการส่งตัวกลับในทันที ส่วนกรณีที่นายจ้างไม่ดูแลคนงานตามระเบียบคนงานก็สามารถยื่นขอเปลี่ยนนายจ้างได้เช่นกัน
โอกาสเดียวกันนี้ รมว.แรงงานและคณะ ยังได้มอบสิ่งของเพื่อเป็นขวัญและกําลังใจให้แรงงานไทย นอกจากนี้ ยังเป็นห่วงในเรื่องความปลอดภัยของพี่น้องแรงงาน กรณีมีการสู้รบตามแนวชายแดนชนวนกาซา ตรวจชายแดน และตรวจเชลเตอร์หลบภัย โดย รมว.แรงงาน ได้กล่าวให้โอวาทแก่แรงงานไทยที่มาให้การต้อนรับว่า พล.อ.ประยุทธ์ จันทร์โอชา นายกรัฐมนตรี ได้ฝากความห่วงใยมายังแรงงานไทยในประเทศอิสราเอลทุกคน โดยเฉพาะข้อห่วงใยเรื่องสุขภาพและการเจ็บป่วย ที่ต้องรักษาสุขภาพร่างกายให้แข็งแรง ไม่ยุ่งเกี่ยวกับยาเสพติด สิ่งมึนเมา การพนันและอบายมุข ได้ขอให้ทุกคนตั้งใจทํางาน รู้จักอดออม เก็บเกี่ยววิชาความรู้และประสบการณ์ทํางานไปต่อยอดในการประกอบอาชีพเมื่อเดินทางกลับไปยังประเทศไทย
------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สํานักประสานความร่วมมือระหว่างประเทศภาพ- ข้อมูล/
21 ธันวาคม 2561
รัฐบาลไทย-ข่าวทำเนียบรัฐบาล-ทส. เดินหน้าเสริมสร้างคุณภาพชีวิตการทำงาน องค์กรแห่งความสุข “Grand Opening”
วันอังคารที่ 17 กันยายน 2562
ทส. เดินหน้าเสริมสร้างคุณภาพชีวิตการทํางาน องค์กรแห่งความสุข “Grand Opening”
นายวราวุธ  ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานเปิด โครงการกระทรวงทรัพยากรธรรมชาติและสิ่งแวดล้อม องค์กรแห่งความสุข ณ ห้องมัฆวานรังสรรค์ สโมสรทหารบก กรุงเทพมหานคร ทั้งนี้ เพื่อวางรากฐานสู่ต้นแบบแผนยุทธศาสตร์ 20 ปี
ทส. เดินหน้าเสริมสร้างคุณภาพชีวิตการทํางาน องค์กรแห่งความสุข “Grand Opening”
วันที่ 16 กันยายน 2562เวลา 09.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานเปิด โครงการกระทรวงทรัพยากรธรรมชาติและสิ่งแวดล้อม องค์กรแห่งความสุข ณ ห้องมัฆวานรังสรรค์ สโมสรทหารบก กรุงเทพมหานคร ทั้งนี้ เพื่อวางรากฐานสู่ต้นแบบแผนยุทธศาสตร์ 20 ปี พัฒนาทรัพยากรมนุษย์ระยะยาว กิจกรรมภายมีการเสวนา หัวข้อเรื่อง “ทส.งานและคนสร้างสมดุล ทุนที่ยั่งยืน” โดยมี นายวิจารย์ สิมาฉายา ปลัดกระทรวงทรัพยากรธรรมชาติและสิ่งแวดล้อม นายสุจิตต์ ไตรพิทักษ์ ที่ปรึกษากรรมการบริหารแผน 4 สํานักงานกองทุนสนับสนุนการสร้างเสริมสุขภาพ (สสส.) นายประกาศิต กายะสิทธิ์ ผู้ช่วยผู้จัดการ สํานักงานกองทุนสนับสนุนการสร้างเสริมสุขภาพ (สสส.) และนายศิริเชษฐ์ สังขะมาน อาจารย์ประจํา สถาบันวิจัยสังคม จุฬาลงกรณ์มหาวิทยาลัย ร่วมเสวนา โดยมีนายกิตติพจน์ เพิ่มพูน รองคณบดี ฝ่ายยุทธศาสตร์และการพัฒนาที่เป็นเลิศ คณะศิลปศาสตร์ มหาวิทยาลัยเกษตรศาสตร์ วิทยาเขตกําแพงแสน
นอกจากนี้ ยังมีการบรรยายแนวทางการจัดทําโครงการย่อยสําหรับหน่วยงาน และมีนิทรรศการและกิจกรรม สร้างสุขในที่ทํางาน Style ข้าราชการจากรุ่นสู่รุ่น อีกด้วย
โครงการกระทรวงทรัพยากรธรรมชาติและสิ่งแวดล้อม องค์กรแห่งความสุข เป็นโครงการที่กระทรวงทรัพยากรธรรมชาติและสิ่งแวดล้อม ได้ขยายผลความสําเร็จหลังจากที่กระทรวงฯได้ดําเนินการครั้งแรกในปี 2556 และได้ผลลัพธ์ที่น่าพอใจ จากการลงนามบันทึกข้อตกลง (MOU) ระหว่าง สํานักงานกองทุนสนับสนุนการเสริมสร้างสุขภาพ (สสส.) สถาบันวิจัยสังคม จุฬาลงกรณ์มหาวิทยาลัย และสํานักงานปลัดกระทรวงทรัพยากรธรรมชาติและสิ่งแวดล้อม มีเป้าหมายให้เสริมสร้างสุขภาวะองค์กรให้บุคลากรในระดับกระทรวง และหน่วยงานในสังกัดกระทรวง มีสุขภาพแข็งแรงทั้งกายและใจ มีความสุขทั้งเรื่องส่วนตัวและการทํางานมีคุณภาพชีวิตที่ดี มีความผูกพันเป็นส่วนหนึ่งขององค์กร โดยนําแนวคิดองค์กรแห่งความสุข (Happy Workplace) ซึ่งประกอบด้วย Happy 8 (Happy Body, Happy Heart, Happy Relax, Happy Brain, Happy Soul, Happy Money, Happy Family, Happy Society) ทั้งนี้ เพื่อจะได้ร่วมกันพัฒนางานด้านทรัพยากรธรรมชาติและสิ่งแวดล้อมของประเทศได้อย่างยั่งยืน สืบไป
รัฐบาลไทย-ข่าวทำเนียบรัฐบาล-นโยบายเร่งด่วนด้านมาตรการเศรษฐกิจ
วันจันทร์ที่ 5 สิงหาคม 2562
นโยบายเร่งด่วนด้านมาตรการเศรษฐกิจ
วันพุธที่ 31 กรกฎาคม 2562
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
นโยบายเร่งด่วนด้านมาตรการเศรษฐกิจเพื่อรองรับความผันผวนของเศรษฐกิจโลกของรัฐบาล จะเร่งกระบวนการจัดทํางบประมาณรายจ่ายประจําปีงบประมาณ 2563 ปรับปรุงประสิทธิภาพการใช้จ่ายงบประมาณ เพื่อให้มีเม็ดเงินเข้าสู่ระบบเศรษฐกิจโดยเร็ว จัดเตรียมมาตรการรองรับการกีดกันทางการค้าและเพิ่มช่องทางการส่งออกไปยังตลาดอื่นโดยเร็ว ขยายความร่วมมือทางการค้าและเศรษฐกิจกับประเทศที่มีศักยภาพ และส่งเสริมการท่องเที่ยวภายในประเทศทั้งในส่วนของเมืองหลัก เมืองรอง และการท่องเที่ยวชุมชน เพื่อกระจายรายได้ในรูปแบบเศรษฐกิจแบ่งปัน สร้างรายได้และกระตุ้นเศรษฐกิจภายในประเทศในช่วงที่มีข้อจํากัดด้านการส่งออก รวมทั้งส่งเสริมผู้ประกอบการ SMEs ให้เข้มแข็ง
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ เป็นประธานเปิดสถานีชาร์จรถจักรยานยนต์ไฟฟ้าฮอนด้า PCX พร้อมเยี่ยมชมการศึกษารูปแบบ EV Sharing แห่งแรกในประเทศไทย
วันอังคารที่ 19 พฤศจิกายน 2562
รองปลัดฯ ภานุวัฒน์ เป็นประธานเปิดสถานีชาร์จรถจักรยานยนต์ไฟฟ้าฮอนด้า PCX พร้อมเยี่ยมชมการศึกษารูปแบบ EV Sharing แห่งแรกในประเทศไทย
นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานในพิธีเปิดสถานีชาร์จรถจักรยานยนต์ไฟฟ้าฮอนด้า PCX (PCX Electric Smart Station) ณ ตึกเรียนรวม 4 มหาวิทยาลัยเทคโนโลยีพระจอมเกล้าธนบุรี
18 พฤศจิกายน 2562 นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานในพิธีเปิดสถานีชาร์จรถจักรยานยนต์ไฟฟ้าฮอนด้า PCX (PCX Electric Smart Station)โดยมี มร.ชิเกโตะ คิมูระ ประธานกรรมการบริหารบริษัท เอ.พี. ฮอนด้า จํากัด และ รศ.ดร.สุวิทย์ แซ่เตีย อธิการบดี มหาวิทยาลัยเทคโนโลยีพระจอมเกล้าธนบุรี ให้การต้อนรับ ณ ตึกเรียนรวม 4 มหาวิทยาลัยเทคโนโลยีพระจอมเกล้าธนบุรี
สถานีชาร์จรถจักรยานยนต์ไฟฟ้าฮอนด้า PCX (PCX Electric Smart Station) แห่งแรกของไทย มีขึ้นเพื่อทดลองศึกษารูปแบบของ EV Sharing หรือการแบ่งปันการใช้งานรถจักรยานยนต์ไฟฟ้าภายในกลุ่มนักศึกษาและบุคลากรของมหาวิทยาลัยเทคโนโลยีพระจอมเกล้าธนบุรี ผ่านแอพพลิเคชันฮ้อป (HAUP) โดยสามารถเข้าถึงและใช้งานรถจักรยานยนต์ไฟฟ้าได้อย่างสะดวกและรวดเร็วผ่านสมาร์ทโฟนเป็นตัวเชื่อมต่อ ทั้งนี้สถานีชาร์จฯ ได้ติดตั้งเทคโนโลยีไว้ อาทิ หลังคา Solar Roof สามารถเปลี่ยนแสงอาทิตย์เป็นพลังงานไฟฟ้าให้กับตัวสถานีและรองรับการเก็บพลังงานสํารองสําหรับฟังก์ชันสลับแบตเตอรี่ (Battery Swapping) ได้ #กระทรวงอุตสาหกรรม #รองปลัดกระทรวงอุตสาหกรรม #รองปลัดภานุวัฒน์ #สถานีชาร์จรถจักรยานยนต์ไฟฟ้าฮอนด้าPCX #รถจักรยานยนต์ไฟฟ้า
รัฐบาลไทย-ข่าวทำเนียบรัฐบาล-กอช. ย้ำ!! สมาชิกไม่ต้องกังวล “กอช. เป็นการออมภาคสมัครใจและมีความยืดหยุ่นในการส่งเงินออม”
วันจันทร์ที่ 20 เมษายน 2563
กอช. ย้ํา!! สมาชิกไม่ต้องกังวล “กอช. เป็นการออมภาคสมัครใจและมีความยืดหยุ่นในการส่งเงินออม”
กอช. ย้ําสมาชิกไม่ต้องกังวลการส่งเงินออมสะสม ยันสิทธิการเป็นสมาชิกยังคงอยู่ เนื่องด้วย กอช. เป็นการออมภาคสมัครใจ มีความยืดหยุ่นในการส่งเงินออมสูง สมาชิกสามารถส่งเงินได้เมื่อพร้อม ทั้งนี้ สมาชิกสามารถติดต่อสื่อสารกับ กอช. ผ่านช่องทางต่างๆ ได้
กองทุนการออมแห่งชาติ หรือ กอช. ย้ําสมาชิกไม่ต้องกังวลการส่งเงินออมสะสม ยันสิทธิการเป็นสมาชิกยังคงอยู่ เนื่องด้วย กอช. เป็นการออมภาคสมัครใจ มีความยืดหยุ่นในการส่งเงินออมสูง สมาชิกสามารถส่งเงินได้เมื่อพร้อม ทั้งนี้ สมาชิกสามารถติดต่อสื่อสารกับ กอช. ผ่านช่องทางต่างๆ ได้ โดยไม่ต้องออกจากบ้าน ตามนโยบายของรัฐบาล “อยู่บ้าน หยุดเชื้อ เพื่อชาติ” ป้องกันการแพร่ระบาดของเชื้อไวรัสโควิด-19
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า จากการสอบถามของสมาชิกเข้ามาผ่านช่องทางต่างๆ ของ กอช. สมาชิกที่ได้รับผลกระทบจากสถานการณ์โรคติดเชื้อไวรัสโคโรนา 2019 (COVID-19) อาทิ ผู้ประกอบอาชีพอิสระ พ่อค้าแม่ค้า ชาวไร่ชาวนา มอเตอร์ไซต์รับจ้าง มีความกังวลในการส่งเงินออมสะสมต่อเนื่อง กับสิทธิการเป็นสมาชิก กอช. นั้น สมาชิกไม่ต้องกังวลแต่อย่างใด กอช. เป็นการออมภาคสมัครใจ มีความยืดหยุ่นในการส่งเงินออมสะสม สมาชิกสามารถส่งเงินได้เมื่อพร้อม ในช่วงนี้สมาชิกไม่ส่งเงินออมสะสม สิทธิในการเป็นสมาชิกยังคงสภาพเดิม
ทั้งนี้ กอช. มีช่องทางอํานวยความสะดวก สร้างความมั่นใจให้บริการสมาชิก ผ่านระบบบริการอิเล็กทรอนิกส์ (e-Service) บริการไร้กังวลในการติดต่อสื่อสารอํานวยความสะดวกให้สมาชิก กอช. สอบถามข้อมูลหรือข่าวสารต่างๆ ได้หลากหลายช่องทาง โดยไม่ต้องออกจากบ้าน ตามนโยบายของรัฐบาล “อยู่บ้าน หยุดเชื้อ เพื่อชาติ” ป้องกันการแพร่ระบาดของเชื้อไวรัสโควิด-19 ด้วยสมาร์ทโฟนของท่าน อาทิ เฟซบุ๊ก กอช. “กองทุนการออมแห่งชาติ – กอช.”, ไลน์ “@nsf.th”, อีเมล “info@nsf.or.th” หรือ แอปพลิเคชัน “กอช” เพื่อสมัครสมาชิก ดูข้อมูลบัญชีเงินออม และใช้ตรวจสอบสิทธิการสมัครสมาชิกได้ทั้งระบบ IOS และ Android หรือดูข้อมูลข่าวสารต่างๆ ของ กอช. ได้ทางเว็บไซต์ กอช.“www.nsf.or.th” และสายด่วนเงินออม โทร.02-049-9000
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-ไทยและบาห์เรนพร้อมกระชับความร่วมมือทั้งทวิภาคี และพหุภาคี ให้เกิดผลอย่างเป็นรูปธรรม
วันศุกร์ที่ 1 พฤศจิกายน 2562
ไทยและบาห์เรนพร้อมกระชับความร่วมมือทั้งทวิภาคี และพหุภาคี ให้เกิดผลอย่างเป็นรูปธรรม
ไทยและบาห์เรนพร้อมกระชับความร่วมมือทั้งทวิภาคี และพหุภาคี ให้เกิดผลอย่างเป็นรูปธรรม
วันนี้ (วันศุกร์ที่ 1 พฤศจิกายน 2562) เวลา 16.00 น. ณ ห้องสีงาช้าง ตึกไทยคู่ฟ้า ทําเนียบรัฐบาล เชค คาหลิด บิน อาเหม็ด บิน โมฮัมเหม็ด อัล คอลิฟะห์ (H.E. Shaikh Khalid bin Ahmed bin Mohamed Al Khalifa) รัฐมนตรีว่าการกระทรวงการต่างประเทศราชอาณาจักรบาห์เรน เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในโอกาสเดินทางเยือนไทยเพื่อลงนามในภาคยานุวัติสารสําหรับการเข้าเป็นอัครภาคีของสนธิสัญญาไมตรีและความร่วมมือในภูมิภาคเอเชียตะวันออกเฉียงใต้ (Treaty of Amity and Cooperation in Southeast Asia: TAC) สรุปสาระสําคัญการหารือดังนี้
นายกรัฐมนตรีกล่าวต้อนรับรัฐมนตรีว่าการกระทรวงการต่างประเทศฯ ชื่นชมความสัมพันธ์ระหว่างไทยกับบาห์เรนที่มีความใกล้ชิดและครอบคลุมในทุกระดับ ทั้งระดับรัฐบาล ภาคเอกชน หรือประชาชน และขอฝากความระลึกถึง ถวายสมเด็จพระราชาธิบดีแห่งราชอาณาจักรบาห์เรน นายกรัฐมนตรีราชอาณาจักรบาห์เรน และมกุฎราชกุมารแห่งราชอาณาจักรบาห์เรน รัฐบาลไทยให้ความสําคัญต่อบาห์เรนในฐานะมิตรประเทศที่สําคัญในภูมิภาคตะวันออกกลางและโลกมุสลิม พร้อมมุ่งมั่นที่จะผลักดันความร่วมมือทวิภาคีระหว่างกันให้ครอบคลุมและเกิดผลเป็นรูปธรรมมากขึ้น ตลอดจน ยินดีที่บาห์เรนได้เข้าเป็นอัครภาคีของสนธิสัญญาไมตรีและความร่วมมือในภูมิภาคเอเชียตะวันออกเฉียงใต้ (TAC) ในช่วงที่ไทยเป็นประธานอาเซียน โดยรัฐบาลพร้อมสนับสนุนการเพิ่มพูนปฏิสัมพันธ์ระหว่างบาห์เรนกับอาเซียนในมิติต่างๆ ให้มีพัฒนาการมากยิ่งขึ้น ในโอกาสนี้ นายกรัฐมนตรีขอบคุณบาห์เรนที่สนับสนุนไทยเป็นอย่างดีมาโดยตลอดในเวทีระหว่างประเทศต่าง ๆ โดยเฉพาะในประเด็นเรื่องจังหวัดชายแดนภาคใต้ของไทยในกรอบ OIC
รัฐมนตรีว่าการกระทรวงการต่างประเทศฯ ขอบคุณนายกรัฐมนตรีที่สละเวลาให้เข้าพบ สมเด็จพระราชาธิบดีแห่งราชอาณาจักรบาห์เรน นายกรัฐมนตรีราชอาณาจักรบาห์เรน และมกุฎราชกุมารแห่งราชอาณาจักรบาห์เรน ได้ฝากความปรารถนาดีมายังนายกรัฐมนตรีเช่นกัน ขอบคุณที่ไทยเชิญให้บาห์เรนเข้าเป็นอัครภาคีของสนธิสัญญาไมตรีและความร่วมมือในภูมิภาคเอเชียตะวันออกเฉียงใต้ พร้อมยืนยันบาห์เรนให้ความสําคัญกับความสัมพันธ์กับไทยในทุกระดับ ประสงค์ให้ไทยเป็นประตูสําคัญสู่ภูมิภาคเอเชียตะวันออกเฉียงใต้ ทั้งทางด้านการค้าและการส่งเสริมความสัมพันธ์ทางการเมืองกับประเทศสมาชิกอาเซียนอื่น ๆ
ทั้งสองฝ่ายยินดีที่ความสัมพันธ์ระหว่างกันมีความคืบหน้าเป็นรูปธรรมมากขึ้น โดยในด้านการค้าและการลงทุน
อย่างไรก็ดี นายกรัฐมนตรีเชื่อว่ายังมีโอกาสในการขยายความร่วมมือระหว่างกันอีกมาก ซึ่งหน่วยงานที่เกี่ยวข้องของไทยทั้งภาครัฐและเอกชนได้จัดกิจกรรมให้ข้อมูลเกี่ยวกับการค้าและการลงทุนในบาห์เรนอย่างต่อเนื่อง โดยเฉพาะประเด็นเรื่องความมั่นคงทางอาหารซึ่งเป็นประเด็นที่บาห์เรนให้ความสําคัญ ในโอกาสนี้ นายกรัฐมนตรีเชิญชวนให้ภาคเอกชนบาห์เรนพิจารณาเข้ามาลงทุนในเขตพัฒนาเศรษฐกิจพิเศษภาคตะวันออกของไทยมากขึ้น ซึ่งหน่วยงานที่เกี่ยวข้องของไทยพร้อมและยินดีให้ความสนับสนุน
นายกรัฐมนตรีขอบคุณที่ชาวบาห์เรนชื่นชอบการเดินทางมาไทย และส่วนหนึ่งมาเพื่อการรักษาพยาบาล ฝ่ายไทยพร้อมจะดูแลนักท่องเที่ยว และผู้ป่วยชาวบาห์เรนอย่างดี อย่างไรก็ดี ไทยและบาห์เรน ยินดีที่ความร่วมมือด้านการแพทย์และการรักษาพยาบาลมีความใกล้ชิดกันมากขึ้น โดยเฉพาะโครงการ Visiting Doctor Programme ที่นายกรัฐมนตรีบาห์เรนทรงริเริ่ม
รัฐบาลไทย-ข่าวทำเนียบรัฐบาล-กรมบัญชีกลางชี้แจงค่าใช้จ่ายในการจัดทำบัตรสวัสดิการแห่งรัฐจ่ายตามจริง
วันศุกร์ที่ 30 มีนาคม 2561
กรมบัญชีกลางชี้แจงค่าใช้จ่ายในการจัดทําบัตรสวัสดิการแห่งรัฐจ่ายตามจริง
กรมบัญชีกลางชี้แจงการจัดทําบัตรสวัสดิการแห่งรัฐมีค่าใช้จ่ายในการจัดทําบัตรและค่าใช้จ่ายอื่นที่เกี่ยวข้องตามรายละเอียดค่าใช้จ่ายที่เกิดขึ้นจริง
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า ตามที่มีข้อมูลเผยแพร่ว่า บัตรคนจนต้นทุนใบละ 40 บาท เสนอรัฐบาล 100 บาท 14 ล้านใบ 14x60 บาท = 840 ล้านบาท ส่วนต่างมันแพงมาก ไปอยู่ในกระเป๋าใคร
อ้างคนจนแล้วขูดรีดคนจน นั้น กรมบัญชีกลาง ขอชี้แจงว่า การจัดทําบัตรสวัสดิการแห่งรัฐ ได้ทําสัญญาจ้างทําบัตรสวัสดิการแห่งรัฐ โดยกําหนดกรอบจํานวนบัตรไว้ที่ 11.8 ล้านใบ เป็นวงเงินสัญญารวม 848 ล้านบาท ซึ่งประกอบด้วยค่าใช้จ่ายดังนี้
1. ค่าใช้จ่ายเกี่ยวกับบัตรและจัดส่งบัตร บัตร EMV จํานวน 10.44 ล้านใบ (ประมาณใบละ 39 - 42 บาท) เท่ากับ 441 ล้านบาท และบัตร Hybrid 2 chips (บัตรแมงมุม) จํานวน 1.36 ล้านใบ (ประมาณใบละ 75 - 78 บาท) เท่ากับ 108 ล้านบาท ทั้งนี้ มีค่าขนส่งบัตรอีกใบละ 3 บาท
2. ค่าใช้บริการระบบและค่าจัดตั้งทีม Call center จํานวนเงิน 108 ล้านบาท
3. ค่าวางเครื่อง EDC จํานวน 4,200 เครื่อง จํานวนเงิน 97 ล้านบาท
4. ค่าบริหารจัดการบัตร และค่าบริการฐานข้อมูล จํานวนเงิน 94 ล้านบาท รวมเป็นเงิน 848 ล้านบาท
อธิบดีกรมบัญชีกลาง กล่าวเพิ่มเติมว่า นอกจากค่าใช้จ่ายในการจัดทําบัตรทั้ง 2 แบบแล้ว ยังมีค่าใช้จ่ายอื่นๆที่เกี่ยวข้อง ได้แก่ ค่าใช้บริการระบบ ค่า Call center ค่าวางเครื่อง EDC ค่าบริหารจัดการบัตร และค่าบริการฐานข้อมูลรวมอยู่ด้วย โดยไม่มีส่วนต่างของค่าทําบัตรตามที่ข้อมูลที่เผยแพร่กรมบัญชีกลางจะจ่ายเงินค่าจัดทําบัตรสวัสดิการแห่งรัฐตามจํานวนบัตรที่ผลิตจริง นอกจากนี้ มีค่าบันทึกข้อมูลส่วนบุคคลและข้อมูลเพื่อการเติมเงินลงบัตรสวัสดิการแห่งรัฐตามมาตรฐานกลางระบบตั๋วร่วมลงในบัตร Hybrid 2 chips (บัตรแมงมุม) ซึ่งจะทําให้สามารถใช้บัตรสวัสดิการแห่งรัฐกับระบบ e-ticket ของรถโดยสารประจําทางของ ขสมก./รถไฟฟ้าได้ จํานวนเงิน 11.6 ล้านบาท ทั้งนี้ ได้เริ่มผลิตบัตรเมื่อวันที่ 10 สิงหาคม 2560 ด้วยจํานวนผู้มีสิทธิ 11.67 ล้านคนต่อมาได้มีการนําข้อมูลผู้มีสิทธิดังกล่าวให้สํานักงานสถิติแห่งชาติลงพื้นที่ตรวจสอบ เพื่อดูสภาพความเป็นอยู่ก่อนแจกจ่ายบัตรสวัสดิการแห่งรัฐซึ่งพบว่ามีผู้ไม่ผ่านสิทธิประมาณ 2.4 แสนคน โดยกระทรวงการคลังได้เปิดให้ผู้ไม่ผ่านสิทธิยื่นขออุทธรณ์ได้ และมีผู้ผ่านอุทธรณ์ 3.7 หมื่นคน ทําให้จํานวนผู้มีสิทธิที่จะได้รับบัตรสวัสดิการแห่งรัฐมีจํานวนทั้งสิ้น 11.47 ล้านคน
รัฐบาลไทย-ข่าวทำเนียบรัฐบาล-รอง นรม.และ รมว.กห. ตรวจเยี่ยมการปฏิบัติราชการในพื้นที่ภาคตะวันออกเฉียงเหนือ ย้ำเฝ้าระวังยาเสพติดและคัดกรองการเข้าออกสิ่งผิดกฎหมายพื้นที่ชายแดน
วันพฤหัสบดีที่ 14 ธันวาคม 2560
รอง นรม.และ รมว.กห. ตรวจเยี่ยมการปฏิบัติราชการในพื้นที่ภาคตะวันออกเฉียงเหนือ ย้ําเฝ้าระวังยาเสพติดและคัดกรองการเข้าออกสิ่งผิดกฎหมายพื้นที่ชายแดน
รอง นรม.และ รมว.กห. ตรวจเยี่ยมการปฏิบัติราชการในพื้นที่ภาคตะวันออกเฉียงเหนือ ย้ําเฝ้าระวังยาเสพติดและคัดกรองการเข้าออกสิ่งผิดกฎหมายพื้นที่ชายแดน
พล.ท.คงชีพ ตันตระวาณิชย์ โฆษก กห. เปิดเผยว่า เมื่อ 13 ธ.ค.60 เวลา 1000 พล.อ.ประวิตร วงษ์สุวรรณ รองนรม.และรมว.กห.และคณะ ได้เดินทางไปตรวจเยี่ยมการปฏิบัติราชการในพื้นที่ภาคตะวันออกเฉียงเหนือ โดยได้รับฟังการบรรยายสรุปจากหัวหน้าส่วนราชการต่างๆ เกี่ยวกับสถานการณ์ความมั่นคง การดูแลความปลอดภัยของประชาชน การจัดระเบียบริมฝั่งแม่นํา้โขง การป้องกันนํา้ท่วมและการช่วยเหลือประชาชน ณ มณฑลทหารบกที่ 210 จว.นครพนม
รอง นรม. และ รมว.กห. ได้กําชับ หัวหน้าส่วนราชการในพื้นที่ ให้ความสําคัญกับการบังคับใช้กฎหมายในการดูแลความปลอดภัยชีวิตและทรัพย์สินประชาชน รวมทั้งให้เข้มงวดมาตรการเฝ้าระวังพื้นที่ชายแดน การคัดกรองบุคคลเข้า - ออกนอกราชอาณาจักร รวมทั้งสินค้าผ่านแดนที่ผิดกฎหมาย โดยเฉพาะการเคลื่อนย้ายยาเสพติดจํานวนมากในห้วงเทศกาลสิ้นปี ขณะเดียวกันให้คงความต่อเนื่องในการจัดระเบียบริมฝั่งแม่นํา้โขง โดยเน้น ทําความเข้าใจกับประชาชนและให้ช่วยเหลือส่งเสริมผู้ที่ได้รับผลกระทบ ให้สามารถประกอบอาชีพอย่างถูกต้อง สําหรับแผนป้องกันและบรรเทาอุทกภัยในลํานํา้ก่ําและลํานํา้พุง ขอให้เร่งรัดดําเนินโครงการให้เป็นไปตามแผนงานด้วยความโปร่งใส เพื่อบรรเทาปัญหาอุทกภัยในพื้นที่จว.สกลนครและนครพนม ในระยะยาว
รัฐบาลไทย-ข่าวทำเนียบรัฐบาล-ผลการประชุม รมว.กห.อาเซียน - ญี่ปุ่น อย่างไม่เป็นทางการ ณ กรุงเวียงจันทร์ สาธารณรัฐประชาธิปไตยประชาชนลาว
วันจันทร์ที่ 21 พฤศจิกายน 2559
ผลการประชุม รมว.กห.อาเซียน - ญี่ปุ่น อย่างไม่เป็นทางการ ณ กรุงเวียงจันทร์ สาธารณรัฐประชาธิปไตยประชาชนลาว
ผลการประชุม รมว.กห.อาเซียน - ญี่ปุ่น อย่างไม่เป็นทางการ ณ กรุงเวียงจันทร์ สาธารณรัฐประชาธิปไตยประชาชนลาว
พล.ต.คงชีพ ตันตระวาณิชย์ โฆษกห.กล่าวเพิ่มเติมว่า เมื่อ 16 พ.ย.59 หลังการประชุมรมว.กห.อาเซียน อย่างไม่เป็นทางการ ได้มีการประชุมรมว.กห.อาเซียน - ญี่ปุ่น อย่างไม่เป็นทางการ โดย นางโทโมมิ อินาดะ รมว.กห.ได้กล่าวต่อที่ประชุม ร่วมเทิดพระเกียรติและแสดงความเสียใจอย่างสูงสุดต่อการสวรรคตของพระบาทสมเด็จพระปรมินทรมหาภูมิพลอดุลยเดช
ต่อจากนั้น นาง โทโมมิ ฯ รมว.กห.ญี่ปุ่นได้กล่าวถึง พัฒนาการความร่วมมือระหว่างญี่ปุ่นกับอาเซียนที่มีมายาวนาน ผ่านกลไกทวิภาคีและพหุภาคี จนขยายสู่ความร่วมมือรมว.กห.อาเซียน - ญี่ปุ่นในปัจจุบัน โดยญี่ปุ่นยินดีสนับสนุนแนวทางการเสริมสร้างความร่วมมือในภูมิภาค 3 ประเด็นหลัก ประกอบด้วย. 1) การส่งเสริมกฎหมายและระเบียบสากลในน่านน้ําและในอากาศ 2)การเสริมสร้างความมั่นคงทางทะเลและอากาศ 3) การพัฒนาขีดความสามารถในการตอบสนองต่อภัยคุกคามที่สลับซับซ้อน
โดยจะร่วมกับอาเซียน สนับสนุนการเป็นศูนย์กลางของอาเซียนแก้ปัญหาของภูมิภาค ร่วมมือเพื่อตอบสนองอาเซียนโดยยึดหลักกฎหมายระหว่างประเทศ สนับสนุนการช่วยเหลือมนุษยธรรมและการบรรเทาภัยพิบัติ การพัฒนาบุคลากรและการแลกเปลี่ยนความร่วมมือด้านต่างๆ. รวมทั้งแสวงหาความร่วมมือทางทะเล โดยยึดหลักกฎหมาย ไม่ใช้กําลังทหาร ขณะเดียวกันก็เสนอให้มีการจัดตั้งกลไกเพื่อดูแลความร่วมมือระหว่างอาเซียน - ญี่ปุ่น เพื่อรักษาระดับความสัมพันธ์ และพร้อมที่จะร่วมมือในระดับที่สูงขึ้นต่อไป
ที่ประชุมอาเซียน ชื่นชมญี่ปุ่น ที่มีส่วนสําคัญในบทบาทช่วยเสริมสร้างศักยภาพและความเข้มแข็งของอาเซียน ทั้งทวิภาคีและพหุภาคี โดยเห็นพ้องกันว่า ความเป็นหนึ่งเดียวกันและการดํารงบทบาทความเป็นศูนย์กลางของอาเซียน ความสําคัญของกฎหมายระหว่างประเทศและระเบียบสากล ความสําคัญของกลไกการประสานงานและการแลกเปลี่ยนข้อมูลอย่างใกล้ชิด จะช่วยเสริมสร้างและดํารงไว้ซึ่งความสงบเรียบร้อยทางทะเลและการรับมือกับภัยคุกคามด้านความมั่นคงร่วมกัน
ขณะเดียวกัน การฝึกร่วมเกี่ยวกับการให้ความช่วยเหลือด้านมนุษยธรรมและการบรรเทาภัยพิบัติ ทั้งระดับทวิภาคีและพหุภาคี จะทําให้การรับมือกับภัยพิบัติร่วมกัน ดําเนินไปอย่างมีประสิทธิภาพ. พร้อมทั้งขอบคุณที่ญี่ปุ่นมีบทบาทสําคัญในความร่วมมือและการฝึกทางการแพทย์ทหาร และการบรรเทาภัยพิบัติเพื่อมนุษยธรรมที่ผ่านมา รวมทั้งขอความร่วมมือญี่ปุ่นสนับสนุนอาเซียน ถ่ายทอดองค์ความรู้และประสบการณ์เพื่อเสริมสร้างศักยภาพอาเซียนด้านเทคโนโลยี ด้านไซเบอร์ ด้านอุตสาหกรรมป้องกันประเทศและการรักษาสันติภาพ
พล.อ.ประวิตรฯ รองนรม.และรมว.กห.ได้กล่าวขอบคุณ นาง โทโมมิฯ ที่กล่าวแสดงความอาลัยต่อการสวรรคตของพระบาทสมเด็จพระปรมินทรมหาภูมิพลอดุลยเดช พร้อมทั้งชื่นชมนโยบายเชิงรุกเพื่อสันติภาพของญี่ปุ่น บนพื้นฐานหลักกฎหมายและการปฏิสัมพันธ์อย่างสร้างสรรค์ โดยขอให้ญี่ปุ่นได้พิจารณานําศักยภาพมาสนับสนุนอาเซียน เพื่อความมั่นคงและเจริญก้าวหน้าของภูมิภาคร่วมกัน
รัฐบาลไทย-ข่าวทำเนียบรัฐบาล-‘ปลัดแรงงาน’ ย้ำ ‘บูรณาการการทำงานกับทุกภาคส่วน เพื่อให้เกิดผลสัมฤทธิ์อย่างเป็นรูปธรรม’
วันอังคารที่ 26 พฤศจิกายน 2562
‘ปลัดแรงงาน’ ย้ํา ‘บูรณาการการทํางานกับทุกภาคส่วน เพื่อให้เกิดผลสัมฤทธิ์อย่างเป็นรูปธรรม’
ปลัดกระทรวงแรงงาน เน้นย้ําให้แรงงานจังหวัดทั้ง 76 จังหวัด ทํางานแบบบูรณาการร่วมกับทุกภาคส่วน ทั้งภาครัฐและภาคเอกชนเพื่อให้เกิดผลสัมฤทธิ์อย่างเป็นรูปธรรม
วันนี้ (26 พ.ย. 62) เวลา 13.30 น. นายสุทธิ สุโกศล ปลัดกระทรวงแรงงาน เป็นประธานพิธีเปิดงานสัมมนาเชิงปฏิบัติการเพื่อการนํานโยบายกระทรวงแรงงาน ไปสู่การปฏิบัติภายใต้บริบทของพื้นที่อย่างเป็นรูปธรรม ณ ห้องแกรนด์รัชดา ชั้น 5 อาคารธารทิพย์ โรงแรมเจ้าพระยาปาร์ค กรุงเทพฯ โดย ปลัดกระทรวงแรงงาน กล่าวว่า “การสัมมนาในครั้งนี้ จัดขึ้นเพื่อสร้างความรู้ความเข้าใจให้แรงงานจังหวัดและผู้เกี่ยวข้องได้รับทราบทิศทางและแนวทางการทํางานตามนโยบายของกระทรวงแรงงานและนโยบายของรัฐบาล และ เปิดโอกาสให้แรงงานจังหวัดได้แลกเปลี่ยนข้อมูลในแต่ละพื้นที่ เพื่อปรับเป้าหมายให้สอดคล้องกับสถานการณ์ นํานโยบายไปสู่การปฏิบัติให้เป็นไปในทิศทางเดียวกันและเกิดประสิทธิภาพ โดยเร่งขับเคลื่อนนโยบายของกระทรวงแรงงานในปีงบประมาณ 2563 ซึ่งได้กําหนดให้เร่งดําเนินการในหลายเรื่อง อาทิ การปฏิรูปกําลังแรงงาน เพื่อเตรียมคนให้มีความพร้อมรองรับกับการผลิตหรือการทํางานที่มีความท้าทาย มีการแข่งขันและเป็นไปตามมาตรฐานสากล การนําแรงงานต่างด้าวเข้ามาทํางานที่ถูกต้องตามกฎหมาย เพื่อการทดแทนความต้องการแรงงาน รวมทั้งการยกระดับรายได้ให้แก่แรงงานเพื่อสอดคล้องกับค่าครองชีพในปัจจุบัน โดยเน้นผนึกกําลังร่วมกันกําหนดยุทธการขับเคลื่อนภารกิจไปสู่ความสําเร็จอย่างเป็นรูปธรรม และเป็นกลไกสําคัญในการพัฒนาประเทศ ให้หลุดพ้นจากกับดักรายได้ปานกลาง ลดความเหลื่อมล้ํา และนําพาประเทศชาติสู่ความมั่นคง
นอกจากนี้ ปลัดกระทรวงแรงงาน ยังเน้นย้ําให้แรงงานจังหวัดทั้ง 76 จังหวัด และเจ้าหน้าที่ที่เกี่ยวข้องที่เข้าร่วมสัมมนา นําหลักปรัชญาเศรษฐกิจพอเพียงและหลักธรรมาภิบาลมาปรับใช้ในการทํางานตามบริบทของแต่ละพื้นที่ โดยเน้นการทํางานแบบบูรณาการร่วมกับทุกภาคส่วน ทั้งภาครัฐและภาคเอกชนเพื่อให้เกิดผลสัมฤทธิ์อย่างเป็นรูปธรรม รวมทั้งขอให้จัดทําฐานข้อมูลแรงงานรายจังหวัดให้เป็นปัจจุบันเพื่อนํามากําหนดแนวทางการทํางานในพื้นที่”
การประชุมในครั้งนี้ มีผู้เข้าร่วม จํานวน 100 คน ประกอบด้วย แรงงานจังหวัด 76 จังหวัด ผู้อํานวยการสํานัก/กอง และเจ้าหน้าที่กระทรวงแรงงาน
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ภาพและข่าว
26 พฤศจิกายน 2562
รัฐบาลไทย-ข่าวทำเนียบรัฐบาล-มท.1 พร้อมด้วยคู่สมรส และผู้บริหารระดับสูงกระทรวงมหาดไทย ร่วมทูลเกล้าฯ ถวายแจกันดอกไม้ และลงนามถวายพระพรชัยมงคล สมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา
วันพุธที่ 3 มิถุนายน 2563
มท.1 พร้อมด้วยคู่สมรส และผู้บริหารระดับสูงกระทรวงมหาดไทย ร่วมทูลเกล้าฯ ถวายแจกันดอกไม้ และลงนามถวายพระพรชัยมงคล สมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา
มท.1 พร้อมด้วยคู่สมรส และผู้บริหารระดับสูงกระทรวงมหาดไทย ร่วมทูลเกล้าฯ ถวายแจกันดอกไม้ และลงนามถวายพระพรชัยมงคล สมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2563
วันนี้ (3 มิ.ย. 63) เวลา 09.00 น. ที่ห้องแดง อาคารหน่วยราชการในพระองค์ 904 ในพระบรมมหาราชวัง พลเอก อนุพงษ์ เผ่าจินดา รัฐมนตรีว่าการกระทรวงมหาดไทย พร้อมด้วย นางกุลยา เผ่าจินดา คู่สมรส ทูลเกล้าฯ ถวายแจกันดอกไม้ และลงนามถวายพระพรชัยมงคล สมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2563
อนึ่ง เมื่อเวลา 09:30 น. นายฉัตรชัย พรหมเลิศ ปลัดกระทรวงมหาดไทย นําคณะผู้บริหารระดับสูงของกระทรวงมหาดไทย หัวหน้าส่วนราชการระดับกรม หัวหน้าหน่วยงานรัฐวิสาหกิจในสังกัดกระทรวงมหาดไทย ทูลเกล้าฯ ถวายแจกันดอกไม้ และลงนามถวายพระพรชัยมงคล สมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2563 ณ ศาลาสหทัยสมาคม ในพระบรมมหาราชวัง
ทั้งนี้ เมื่อเวลา 09:00 น. ที่ห้องประชุมราชสีห์ ศาลาว่าการกระทรวงมหาดไทยนายฉัตรชัย พรหมเลิศ ปลัดกระทรวงมหาดไทย นําคณะผู้บริหารระดับสูงของกระทรวงมหาดไทย หัวหน้าส่วนราชการระดับกรม หัวหน้าหน่วยงานรัฐวิสาหกิจในสังกัดกระทรวงมหาดไทย ประกอบพิธีลงนามถวายพระพรชัยมงคล สมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2563